《至日祀南郊归候承天门颁诏》
明代·邱云霄

岁徂燕旅怜为客，郊建龙旂走从臣。青琐初传仙仗晓，黄麻遥度凤楼春。

时崇礼乐衣冠重，阳动乾坤草木新。雨露共深惭白首，涓埃何以荅丹宸。

作者简介：约公元一五四四年前后在世，字凌汉，号止山，崇安（今武夷山市）人。生卒年不详，约明世宗嘉靖中前后在世。官柳城县知县。